На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), Уговора о наменским трансферима у социјалној заштити,

Општинско веће општине Гаџин Хан, на 31. (тридесетпрвој) седници, одржаној дана 06. априла 2017. године, доноси

**З А К Љ У Ч А К**

**1.** Упутити, односно објавити на сајту општине Гаџин Хан јавни позив за подношење понуда за пружање услуге у области социјалне заштите на територији општине Гаџин Хан. Крајњи рок за подношење понуда је 20.април 2017 .године до 15 часова. Текст јавног позива је саставни део овог закључка.

2. Циљ јавног позива је подстицање и развој услуга социјалне заштите, побољшање њиховог квалитета и побољшање материјалног статуса најугрожернијих категорија становништва у општини Гаџин Хан у области заштите старих лица и особа са инвалидитетом, пружањем услуге:

 **„Помоћ у кући“**

**3.** Предмет јавног позива је избор пружаоца услуге намењене старим лицима, деци и особама са инвалидитетом, чијим се успостављањем унапређује њихов квалитет живота.

.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-188/17-III

У Гаџином Хану, дана 07. априла 2017.год.

 **ПРЕДСЕДНИК** **ОПШТИНСКОГ ВЕЋА**

 Саша Ђорђевић